"Maitlamo a tlhagola tsela ya dipuisano tse di yang kwa khonferenseng ya boditšhabatšhaba le go amogelwa ga tumelano ya lefatshe ya bofaladi jo bo babalesegileng, jo bo rulaganeng e bile bo tsamaya sentle ka 2018.Naga ya rona e ne gape ya boeletsa boikuelo jwa yona jwa gore go maatlafadiwe ditheo tsa bolaodi jwa lefatshe, go akarediwa UN, bogolo segolo Lekgotlatshireletso mme ya ikuela gore go nne le phetogo ya ka bonako ya ditheo tseno ka maitlhomo a go siamisa go tlhoka bosiamisi ga maloba kgatlhanong le Aforika go go bonalang mo dipopegotheong tse di sa tlholeng di na le bokao."